Raatsisin üle tüki aja osta pardifileed põhjendusega, et siis on lapsel ka vaheldusrikkam menüü. Kuna aega söögi tegemiseks mul peaaegu kunagi ei ole,  siis oli vaja välja mõelda lihtne ja kiire lahendus. Seepärast olen hakanud hoolimata suveajast köögivilju tihti ahjus tegema. On maitsvamad kui keedetud ja üle poole tunni pole nendega mingit muret. Pardiga on mul vähe kogemusi, mistõttu otsustasin usaldada autoriteete. Kunagi oli mul võimalus jälgida, kuidas ateljee Köök peakokk Tim Bramich pardifileed valmistas, ning temalt ka juhised. Lisandis kasutasin seda värsket, mis oma aiast juba tuleb: murulauku, tilli, rukolat. Lihtne toit, mida on ka lihtne teha.